Foto: AP Anqara sudi Turkiya HHK generali Hoqon Evrimni qamoqqa olishga ko‘rsatma bergan. Undan tashqari, mamlakat maxsus xizmatlari harbiy davlat to‘ntarishiga aloqadorlikda gumon qilinayotgan yana 98 kishini hibsga olishlari kerak, deb xabar qilmoqda Sabah nashri. Umuman, shu paytga qadar mamlakat hukumati tomonidan 6 mingdan ortiq kishi qamoqqa olingan. Ularning orasida, yuqori lavozimli harbiy mulozimlar, xususan Uchinchi armiya korpusi qo‘mondoni general Erdal Ozturk va Ikkinchi armiya qo‘mondoni Adem Xudutilar qatori yana 14 nafar general va admirallar bor. Ularga, davlat to‘ntarishidan tashqari, davlat rahbariga suiqasd uyushtirish hamda qasddan qotillik qilish ayblari ilgari surilmoqda.